Na temelju čl. 72., st.1., Zakona o komunalnom gospodarstvu (Narodne novine broj 68/18, 110/18i 32/20) i članka 27. Statuta Općine Kolan („Službeni glasnik Općine Kolan“ broj 05/18), Općinsko vijeće Općine Kolan, na sjednici održanoj dana \_\_\_\_\_\_\_\_\_\_\_\_\_. g., donosi

**PROGRAM**

**održavanja komunalne infrastrukture**

**na području Općine Kolan u 2021. godini**

**Članak 1.**

Ovim Programom održavanja komunalne infrastrukture na području Općine Kolan u 2021. godini (u daljnjem tekstu: Program) utvrđuju se poslovi s procjenom troškova radova na održavanju komunalnih objekata i uređaja na području Općine Kolan u 2021. godini prema Zakonu o kounalnom gospodarstvu i to:

|  |
| --- |
|  |
| 1. održavanje nerazvrstanih cesta, |
| 2. održavanje javnih površina na kojima nije dopušten promet motornim vozilima, |
| 3. održavanje građevina javne odvodnje oborinskih voda, |
| 4. održavanje javnih zelenih površina, |
| 5. održavanje građevina, uređaja i predmeta javne namjene, |
| 6. održavanje groblja i krematorija unutar groblja, |
| 7. održavanje čistoće javnih površina  8. održavanje javne rasvjete. |

Ovim Programom su iskazani i financijski pokazatelji potrebni za njegovo ostvarenje, a sukladno Proračunu Općine Kolan za 2021. godinu .

**Članak 2.**

Ovaj Program se donosi za 2021. godinu, a vrijedi do izmjena ili donošenja novog Programa.

**Članak 3.**

Ovim Programom utvrđuju se godišnji plan aktivnosti te planirani rashodi na održavanju komunalne infrastrukture na području Općine Kolan, kako slijedi:

|  |  |  |
| --- | --- | --- |
| **Naziv aktivnosti** | **Planirani izdaci** | **Izvor**  **financiranja** |
| 1. ODRŽAVANJE NERAZVRSTANIH CESTA    1. prometna signalizacija (vertikalna i horizontalna)    2. ceste unutar naselja (asfaltiranje, sanacija oštećenja)    3. poljski putevi    4. cestovna oprema i uređaji | - 70.000,00 kn  - 200.000,00 kn  - 150.000,00 kn  - 40.000,00 kn | Opći prihodi i primitci i Prihodi za posebne namjene |
| 1. ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIM VOZILIMA   2.1. Uređenje cesta, ulica i nogostupa  - ceste i nogostupi  - šetnice  - trgovi  - plaže  2.5. uređenje plaža Mandre i Kolanjski Gajac  po projektu | - 100.000,00 kn  - 30.000,00 kn  - 20.000,00 kn  - 50.000,00 kn  - 400.000,00 kn | Prihodi za posebne namjene i Prihodi od drugih proračuna – pomoći |
| 1. ODRŽAVANJE GRAĐEVINA JAVNE ODVODNJE OBORINSKIH VODA | - 0,00 kn |  |
| 1. ODRŽAVANJE JAVNIH ZELENIH POVRŠINA:   4.1. dječja igrališta  4.2. dezinsekcija i deratizacija  4.3. pošumljavanje i hortikultura | - 30.000,00 kn  - 70.000,00 kn  -150.000,00 kn | Opći prihodi i primitci |
| 1. ODRŽAVANJE GRAĐEVINA, UREĐAJA I PREDMETA JAVNE NAMJENE   5.1. Gradnja suhozida | - 100.000,00 | Opći prihodi i primitci |
| 1. ODRŽAVANJE GROBLJA I KREMATORIJA UNUTAR GROBLJA | - 30.000,00 kn | Prihodi za posebne namjene |
| 1. ODRŽAVANJE ČISTOĆE JAVNIH POVRŠINA | - 781.500,00 kn | Prihodi za posebne namjene |
| 1. ODRŽAVANJE JAVNE RASVJETE   8.1. električne energije za javnu rasvjetu  8.2. održavanje javne rasvjete | - 130.000,00 kn  - 100.000,00 kn | Opći prihodi i primitci |
| **SVEUKUPNO:** | **2.451.500,00 kn** |  |

**Članak 4.**

Financijska sredstva potrebna za realizaciju ovog Programa u ukupnoj visini od **2.451.500,00** kn osigurati će se iz slijedećih izvora:

- iz prihoda za posebne namjene (kom. doprinos i naknada) 1.231.500,00 kn,

- iz općih prihoda i primitaka 820.000,00 kn,

- iz prihoda od drugih proračuna (RH i EU) 400.000,00 kn.

**Članak 5.**

Zadužuje se Općinski načelnik za provedbu ovog Programa. U slučaju bitne promjene cijena radova predložiti će se na donošenje izmjene ovog Programa.

**Članak 6.**

Ovaj Program stupa na snagu osmog dana od dana objave u Službenom glasniku Općine Kolan.

KLASA:

URBROJ:

Kolan, , 2020. godine

Predsjednik općinskog vijeća Općine Kolan

**OBRAZLOŽENJE**

**Prijedloga programa održavanja komunalne infrastrukture u 2021. godini**

Program održavanja komunalne infrastrukture temelji se na Zakonu o komunalnom gospodarstvu ("Narodne novine" broj 68/18, 110/18 32/20) kojim su uređena načela komunalnog gospodarstva, obavljanje i financiranje komunalnih djelatnosti, građenje i održavanje komunalne infrastrukture i druga pitanja važna za komunalno gospodarstvo. Odredbom članka 72. Zakona o komunalnom gospodarstvu propisano je da program održavanja komunalne infrastrukture donosi predstavničko tijelo jedinice lokalne samouprave za kalendarsku godinu. Program održavanja komunalne infrastrukture donosi se istodobno sa donošenjem proračuna jedinice lokalne samouprave, a isti se objavljuje u službenom glasilu jedinice lokalne samouprave. Člankom 73. Zakona o komunalnom gospodarstvu propisano je da se program održavanja komunalne infrastrukture izrađuje i donosi u skladu s predvidivim i raspoloživim sredstvima i izvorima financiranja. Programom održavanja komunalne infrastrukture određuju se: 1. opis i opseg poslova održavanja komunalne infrastrukture s procjenom pojedinih troškova, po djelatnostima, i 2. iskaz financijskih sredstava potrebnih za ostvarivanje programa, s naznakom izvora financiranja.

Sukladno utvrđenim potrebama u nastavku je prema stavkama Prijedloga plana održavanja komunalne infrastrukture dano detaljnije obrazloženje svake pojedine stavke.

**1. ODRŽAVANJE NERAZVRSTANIH CESTA**

**1.1. Prometna signalizacija (vertikana i horizontalna)** – stavka uključuje rekonstrukciju postojeće i ugradnju nove prometne signalizacije u naseljima Mandre i Kolanjski Gajac. Ugradnja novih nosača/stupova za prometne znakove. Izmjena dotrajalih i oštećenih prometnih znakova, te ugradnja novih prometnih znakova. Obnova postojećih i iscrtavanje novih središnjih kolničkih crta, pješačkih prijelaza, znakova „Stop“ na kolniku i dr.

Navedena signalizacija i radovi izvode se sukladno Prometnim elaboratima za oba naselja koja su izrađena od ovlaštene tvrtke Promel projekt d.o.o. Zagreb, a za koja su ishođene Suglasnosti Ministarstva unutarnjih poslova te koja je Općinsko vijeće Općine Kolan već potvrdilo na svojim sjednicama. Za izvođenje ove stavke namjerava se i prijava na natječaj za sredstva MUP-a koja su namjenjena za provođenje projekata iz sigurnosti u prometu.

**1.2. Ceste unutar naselja** – stavka predstavlja radove na sanaciji oštećenja, rupa i ulegnuća na asfaltiranim prometnicama unutar naselja. Utvrđeno je preko 200 pojedinačnih oštećenja, ulegnuća, rupa i sl. problema na asfaltiranim prometnicama u sva tri naselja. Potreban iznos sredstava s obzirom na rascjepkanost lokacija koje treba sanirati je teško procjeniti pa će se sukladno predviđenim sredstvima pokušati rješiti najprije najveći prioriteti sanacije.

**1.3. Poljski putevi** – stavka se odnosi na redovno održavanje poljskih puteva u vidu sanacije vododerina i drugih oštećenja.

**1.4. Cestovna oprema i uređaji** – stavka se odnosi na nabavku cestovne opreme poput prometnih ogledala, zaštitnih ograda, rešetki za odvodnju oborinske vode i sl.

**2. ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIM VOZILIMA**

**2.1. Nogostupi, 2.2. Šetnice, 2.3. Trgovi** – stavka se odnosi na redovite popravke

**2.4. Plaže –** stavka se odnosi naodržavanje čistoće na plažama i uređenje.

**3. ODRŽAVANJE GRAĐEVINA JAVNE ODVODNJE OBORINSKIH VODA**

**4. ODRŽAVANJE JAVNIH ZELENIH POVRŠINA**

**4.1. Dječja igrališta** – stavka se izvršava prema planu komunalnog društva Čistoća i održavanje Kolan,

**4.2. Dezinsekcija i deratizacija** – stavka se odnosi na zakonom propisane obvezne mjere koje Općina Kolan naručuje od Ugovornog izvođača kojeg se bira na godišnjem natječaju.

**4.3. Pošumljavanje i hortikultura** – stavka se odnosi nanabavu i sadnju bilja.

**5. ODRŽAVANJE GRAĐEVINA, UREĐAJA I PREDMETA JAVNE NAMJENE**

**5.1. Gradnja suhozira –** stavka se odnosi na plaćanje gradnje suhozida koji su otkupljeni u svrhu širenja prometnica.

**6. ODRŽAVANJE GROBLJA I KREMATORIJA UNUTAR GROBLJA**

- stavka se odnosi na redovnu djelatnost čišćenja groblja prema planu komunalnog društva Čistoća i održavanje Kolan.

7**. ODRŽAVANJE ČISTOĆE JAVNIH POVRŠINA**

- stavka se odnosi na redovitu djelatnost čišćenja i održavanja čistoće javnih površin, metenje, sakupljanje otpada iz okoliša prema planu komunalnog društva Čistoća i održavanje Kolan.

**8. ODRŽAVANJE JAVNE RASVJETE**

8.1. Električna energije za javnu rasvjetu – stavka se odnosi na plaćanje troškova energije

8.2. Održavanje javne rasvjete – stavka se odnosi na redovitu djelatnost održavanja javne rasvjete prema planu komunalnog društva Čistoća i održavanje Kolan.

Na temelju Zakona o komunalnom gospodarstvu (Narodne novine broj 68/18, 110/18 i 32/20) i članka 27. Statuta Općine Kolan („Službeni glasnik Općine Kolan“ broj 05/18), Općinsko vijeće Općine Kolan, na sjednici održanoj dana \_\_\_\_\_\_\_\_\_\_\_\_\_. g., donosi

**ZAKLJUČAK**

**o usvajanju Programa održavanja komunalne infrastrukture**

**na području Općine Kolan u 2021. godini**

**Članak 1.**

Usvaja se Program održavanja komunalne infrastrukture na području Općine Kolan za 2021. godinu.

**Članak 2.**

Program iz točke I. ovog Zaključka sastavni je dio istog.

**Članak 3.**

Ovaj Zaključak stupa na snagu osmog dana od dana objave u Službenom glasniku Općine Kolan.

KLASA:

URBROJ:

Kolan, ,. Godine

Predsjednik općinskog vijeća Općine Kolan